section_heading: Povijest lika
paragraph_text: Princ Adam je kao dječak pronašao ozlijeđeno i ugroženo mladunče zelenog tigra u prašumi te ga je odveo na kraljevski dvor Eternos, gdje ga je izliječio Man-At-Arms, nakon čega ga je Adam zadržao kao kućnog ljubimca. Budući da je tigrić bio strašljiv, Teela i ostala djeca su ga zadirkivala i nadjenula mu ime Straško (Cringer). U jednom trenutku princu Adamu se ukazala Čarobnica i rekla mu da se on možda sada srami svog ljubimca, ali da će mu kasnije biti od velike pomoći.